والدہ مرحومہ کی یاد میں
یہ نظم اقبال نے اپنی والدہ ماجدہ کی وفات پر ان کی یاد میں لکھی اسے مرثیہ بھی کہا جاتا ہے اولین شکل میں اس کے گیارہ بنداور  اشعار تھے بانگ درا میں شامل کرتے وقت اقبال نے اس میں تبدیلی کی اور موجودہ شکل میں نظم کل تیرہ بندوں اور چھیاسی اشعار پر مشتمل ہے علامہ اقبال کی والدہ کا نام امام بی بی تھا وہ ایک نیک دل متقی اور سمجھ دار خاتون تھیں گھر میں انھیں بے جی کہا جاتا تھا وہ بالکل ان پڑھ تھیں مگر ان کی معاملہ فہمی ملنساری اور حسن سلوک کے باعث پورا محلہ ان کا گروید ہ تھا اکثر عورتیں ان کے پاس اپنے زیورات بطور امانت رکھواتیں برادری میں کوئی جھگڑا ہوتا تو بے جی کو سب لوگ منصف ٹھہراتے اور وہ خوش اسلوبی سے کوئی فیصلہ کر دیتیں اقبال کو اپنی والدہ سے شدید لگاؤ تھا والدہ بھی اقبال کو بہت چاہتی تھیں زیر نظر مرثیے سے معلوم ہوتا ہے کہ جب اقبال یورپ گئے تو والدہ ماجدہ ان کی بخیریت واپسی کے لیے دعائیں مانگتیں اور ان کے خط کی ہمیشہ منتظر رہتیں ان کا انتقال اٹھتر سال کی عمر میں  نومبر ء کو سیالکوٹ میں ہوا والدہ مرحومہ کی وفات پر اقبال کو سخت صدمہ ہوا اور وہ مہینوں دل گرفتہ رہے اور انھوں نے اپنی ماں کی یاد میں یہ یادگار نظم لکھی